Ego Aalis, ducissa Burgundię, notum facio omnibus presentes litteras inspecturis, quod ego habui a fratribus Longivadi centum libras Pruvinienses pro eo quod ego eisdem fratribus dedi et concessiet penitus acquitavi, quicquid acquisierunt a nobili viro Symone domino Castrivillani de feodo meo in duabus villis de Dancevoy et in omnibus appenditiis earumdem villarum. Ita tamen quod si filius meus vel heres ipsius hanc donationem meam et concessionem, finito tempore avoerie sue, aliquam revocare voluerit, vel dictos fratres super hoc molestaverit, dictam pecuniam ecclesie et fratribus Longivadi ex integro reddere tenebitur. Et sciendum quod consiliarii mei propter hoc habuerunt XX lib. provin. Ego vero teneor dictis fratribus super hoc plenam garantiam portare quamdiu filius meus Hugo in avoeria erit. Quod ut ratum permaneat litteras istas sigilli mei munimine roboravi. Actum anno Domini M°CC° nono decimo.